<poem>
Mun esciënt que vus amez,
e se si est, vus meserrez.’
’Dame’, fet il, pur deu merci !
Mals m’en vendra, se jol vus di ;
{{Numéro|55}} kar de m’amur vus partirai
e mei meïsmes en perdrai.’
Quant la dame l’a entendu,
ne l’a niënt en gab tenu.
Suventes feiz li demanda.
{{Numéro|60}} Tant le blandi e losenja
que s’aventure li cunta ;
nule chose ne li cela.
’Dame, jeo deviene bisclavret.
En cele grant forest me met
{{Numéro|65}} al plus espés de la gualdine,
s’i vif de preie e de ravine.’
Quant il li aveit tut cunté,
enquis li a e demandé
s’il se despueille u vet vestuz.
{{Numéro|70}} ’Dame’, fet il, ’jeo vois tuz nuz.’
’Di mei pur deu u sunt voz dras ! ’
’Dame, ceo ne dirai jeo pas ;
kar se jes eüsse perduz
e de ceo fusse aparceüz,
{{Numéro|75}} bisclavret sereie a tuz jurs.
[Bl. 153b] Ja nen avreie mes sucurs,
des i qu’il me fussent rendu.
Pur ceo ne vueil qu’il seit seü.’
’Sire’, la dame li respunt,
{{Numéro|80}} ’jeo vus eim plus que tut le mund.
Nel me devez niënt celer
ne mei de nule rien duter ;
</poem>
<section begin="s2"/>76 H Iames nauereie mes sucurs — 82 H mei ''fehlt'' (—1)


52 si — 54 Mal ; si — 56 memes ; perdirai — 57 lad — 58 lad neent — 59 Suuente — 60 losenga — 65 gaudine — 68 ad ; demaunde — 69 si i ; despuille ; uestu — 70 tut nu — 73 si ieo les — 74 feusse — 76 nauereie — 77 de si kil — 78 uoil kil
<references/>
Die Lais der Marie de France, hrsg. Warnke, 1900.djvu/255